Krësztof Kamil Baczińsczi

mały|Krësztof Kamil Baczińsczi 
mały|K. K. Baczińsczi - piersnica
mały|Pamiątkòwô tôfla prze szt. Hołówki 3
mały|Grób Krësztofa i Barbarë
mały|Tôfla w Mùzeùm Warszawsczégò Pòwstaniô

**Krësztof Kamil Baczińsczi** (pòl: Krzysztof Kamil Baczyński), pseùdonim Jón Bùgaj,  Émil, Krësztof, Krëszk, Pioter Smùgòsz; ùr. 22 stëcznika 1921 rokù we Warszawie, ùm. 4 zélnika 1944 rokù téż tam, pòlsczi pòéta czasu wòjnë, żôłnérz Krajowi Armii, nôleżnik Szarëch Régów, jeden z przedstôwców ''pòkòleniô Kòlùmbów''. 

## Dzectwò
Krësztof Kamil Baczińsczi béł sënã Stanisława Baczińsczégò, pisôrza i kritika lëteracczégò i Stéfanii, z dodomù Zeleńczik, szkólni z żëdowsczi rodzënë. Czedë òn béł môłim dzeckã czãsto chòrówôł, miôł słabé serce. Òd 1931 rokù ùcził sã w Państwòwim Gimnazjum im. Stéfana Batorégò, a w maju 1939 rokὺ òtrzimôł  swiadectwò dozdrzelałoscë. Baczińsczi béł téż harcerzã, le òn nie lubił szkòłë, dlôte miôł nie nôlepszé òcenë. 
Pisôł ju w gimnazjum, bëlno znôł sã na nowòczasni lëteraturze. Czekawiła gò téż francuskô lëteratura i nawetka òn pisôł wiérztë pò francuskù. 

## Kònspiracjô
Krësztof Kamil Baczińsczi baro chcôł òstac grafikã abò jilustratorã, równak wëbùch II swiatowi wòjnë nie pòzwòlëł jemù tegò dokònac. Pò ùtwòrzeniu w 1940 rokù gëta w Warszawie òstôł z matką  pò arijsczi starnie. W 1942 rokù òżenił sã z Barbarą Drapczińską w kòscele sw. Trójcë na Solcu. Dlô Krësztofa Barbara bëła jedną z nôwôżniészich òsób w żecym, pòswiãcëł ji wiele swòjich wiérztów. 
Baczińsczi òb czas wòjnë robił doriwczo i sztudérowôł pòlaszëznã na krëjamnym Warszawsczim Ùniwersytece. Òn pòrzucył sztudérowanié i òfiarowôł sã kònspiracji i pòezji. Òstôł zastãpòwnikã dowódcy III plutonu 3. kòmpanii w harcersczim bataliónie ''Parasol''. Wstąpił do Szturmòwëch Grëp Szarich Régów. 

## Smierc
Krësztof Kamil Baczińsczi pòległ na pòsterunkù w pałacu Blanka 4 zélnika  1944 rokù.  Òstôł zastrzélony przez wëbiérnégò strzélca kòle Wiôldżégò Teatru w Warszawie. Jegò białka Barbara téż zdżinãła òb czas [warszawsczé pòwstanié|warszawsczégò pòwstaniô]], 1 séwnika 1944 rokù. 

## Pòezjô
Òb czas wòjnë Baczińsczi ògłosył 4 tomiczi pòezji: *Zamknięty echem* (lato 1940), *Dwie miłości* (jeséń 1940),  *Wiersze wybrane* (môj 1942), *Arkusz poetycki Nr 1* (1944), a téż wiele dokôzów w kònspiracyjnym gazétnictwie. 
Baczińsczi ùznôwóny je za jednégò z nôlepszich pòétów czasu òkùpacji. Czedë Stanisłôw Pigòń dowiedzôł sã, że Krësztof wstąpił do diwersyjnégò òddzélu wòjska, rzekł: ***Cëż, nôleżimë do nôrodu, chtërnégò kawlã je strzélac do wroga z brilantów***. 

Zachòwałë sã wszetczé dokôzë Baczińsczégò – pònad 500 wiérztów, czilenôsce pòémów i kòle 20 òpòwiôdaniów. 
Nôbarżé znóné wiérzte Baczińsczégò to m.in.: *Elegia o... [chłopcu polskim]* http://www.baczynski.art.pl/wiersze/158-W.html, *Mazowsze* http://www.baczynski.art.pl/wiersze/102-W.html, *Historia* http://www.baczynski.art.pl/wiersze/131-W.html, *Spojrzenie* https://web.archive.org/web/20131010115605/http://poema.pl/publikacja/1260-krzysztof-kamil-baczynski-spojrzenie, *Rodzicom* http://www.wiersze.annet.pl/w,,3732, *Pragnienia* http://www.baczynski.art.pl/dob/9-D.html, *Ten czas* http://www.baczynski.art.pl/dob/10-D.html, *Biała magia* http://www.baczynski.art.pl/dob/1-D.html, *Gdy broń dymiącą z dłoni wyjmę...* http://www.baczynski.art.pl/wiersze/117-W.html,  *Przypowieść* http://www.baczynski.art.pl/wiersze/392-W.html, *Erotyk* http://www.baczynski.art.pl/dob/3-D.html. 

## Patronat
Krësztof Kamil Baczińsczi je patronã wiele szkòłów, bibliotek, harcersczich òrganizacji i jinszich jinstitucjów. 

## Baczińsczi w mùzyce i filmie
### [[Mùzyka]]
*1965, Ewa Demarczyk, *Wiersze wojenne* http://www.youtube.com/watch?v=Ft533b2k698
*1990, Jacek Kaczmarski,  *Barykada (Śmierć Baczyńskiego)* http://www.youtube.com/watch?v=-WivWJowtis
*1991, Grzegorz Turnau, *Naprawdę nie dzieje się nic* 
*1999-2000, Naamah, *Magia* http://www.youtube.com/watch?v=1c7DDtK-jR4, *Przypowieść* http://www.youtube.com/watch?v=HvgTQGdCIuQ, *Kantylena* http://www.youtube.com/watch?v=12k_MVh5J6Y
*2007, Zbigniew Hołdys, *Pocałunek* 
*2013, Czesław Mozil & Mela Koteluk, *Pieśń o szczęściu* http://www.youtube.com/watch?v=brftyIVBy4c
*2013-2014 Barbara Figurniak & Mateusz Jarosz, *Promienie* http://www.youtube.com/watch?v=8-GvZCMCjlE, *Deszcze* 

### [[Film]]
**Dzień czwarty*, 1984 
**Baczyński*, 2013

## Bibliografiô
#J. Święch, *Literatura polska w latach II wojny światowej*, Wydawnictwo Naukowe PWN, Warszawa 2010.
#http://www.baczynski.art.pl/
#http://culture.pl/pl/tworca/krzysztof-kamil-baczynski
#http://baczynski.klp.pl/
#http://www.baczynski.art.pl/wiersze/
#https://web.archive.org/web/20201001122557/https://poema.pl/publikacja/1260-krzysztof-kamil-baczynski
#http://www.wiersze.annet.pl/

Kategòrëjô:Pisarze
Kategòrëjô:Kùltura